Morten Eisner (født 13. juni 1954) er en dansk skuespiller. Morten Eisner er søn af maleren Ib Eisner og maleren Inger Larsen og bror til maleren Jeppe Eisner. Morten er far til Rosa og Victor. Eisner er uddannet fra Skuespillerskolen ved Aarhus Teater i 1978 og har blandt andet været tilknyttet Det Danske Teater og Bellevue Teatret, hvor han spillede med i Folk og røvere i Kardemommeby. De fleste kender ham dog nok fra rollen som Bamse i DR's Bamses Billedbog fra 1986–1994. Siden har han været tilknyttet Betty Nansen Teatret, Aveny-T og Det Kongelige Teater. Modtog 2019 Bakkens Oscar.